בירת ישראל מתפארת בהרבה מאוד תארים ובאלפי שנות קיומה עברו עליה תהפוכות ותמורות רבות. כל תקופה השאירה רישום, כל שלטון השאיר חותם, הארכיטקטורה עברה שינויים, הדתות השולטות בעיר חרטו רשמים עמוקים, האבנים מדברות, הבתים, האנשים העיר והקודש, כל אלה יוצרים מרקם שלא ניתן להתעלם ממנו ומעניק חוויה מרגשת לכל טיול בירושלים או נופש בירושלים.
למי שרוצה ליהנות מ נופש בירושלים וטיול בזמן ולחוות את העיר ירושלים, את ההיצע התרבותי, המורשת וההיסטוריה כדאי מאוד שיפנה לו מספר ימים או סופ"ש וישתכן באחד מ מלונות ירושלים. שכרו חדר במלון, מומלץ בזוג שכן ירושלים יכולה להיות מאוד רומנטית לזוגות אוהבים. מחירי בתי מלון בירושלים נעים בין 800- 1800 ₪ לזוג ללילה, תלוי במלון, בתקופה ובאזור. מלון בוטיק בירושלים יכול להיות אפילו יקר יותר. אבל תוכלו ליהנות בכל בתי המלון בירושלים בהם תבחרו להשתכן שכן כולם עטופים מראות בראשית.
בבואנו לירושלים נשמח להתבסם מקדושת המקום, לצד הפאר וההדר של בית המלון. לשם כך אנו ממליצים על סיור שכונות, אותו אפשר להתחיל ב שכונת נחלאות.
שכונת נחלאות הנמצאת כשלוש דקות נסיעה מבנייני האומה בירושלים, מדהימה, במיוחד בלילה. טיול רגלי בשכונה הוא פיוטי, ציורי ורומנטי. לא בכדי בחרו צעירים רבים והרבה אומנים לעשות מושבם בשכונה זו. השבת בנחלאות מיוחדת ושקטה מאוד. מומלץ גם לסייר באיזור גם ביום שישי ולהתרשם מההכנות לשבת.
העדות של ירושלים הם האטרקציה המרכזית בשכונות הירושלמיות. אשכנזים ליטאים, חרדים, יהודים יוצאי יוון ותורכיה, ירושלמים ספרדים וותיקים, לכל אחד השכונה לו ולעיתים יושבים הם יחדיו בשכנות. השוני בין עדה לעדה ניתן להבחנה לפי הרחוב.
לשומרי שבת מומלץ לקחת מלון בירושלים שנמצא מרחק הליכה מהכותל המערבי. את הבוקר כדאי לפתוח שם. הכותל בשבת הוא חוויה מיוחדת, וניתן לראות בכותל מראות מרגשים של אנשים שופכים את הלב בפני האלוהים. בשבתות תוכלו לראות פחות תיירים בכותל, ויותר ירושלמים מקומיים צעירים וותיקים שהולכים לתפילה. ואחרי הטיול לכותל, אין כמו ארוחת בוקר טובה במלון שלכם.
רוב מלונות ירושלים מציעים אוכל משובח, אבל, אל תוותרו על השוק במחנה יהודה ועל ארוחה באחת המסעדות הקטנות הביתיות שתוכלו למצוא בין סמטאות השוק. כאן האוכל מתבשל לו לאיטו על פתיליות, ואתם יכולים לבחור ישר מהסיר, ממש כמו בבית אימא. שוק מחנה יהודה גורם גם לנו הישראלים להרגיש כמו תיירים ליום אחד.
הריחות, הניחוחות, הקולות והצבעים, מחזירים אותנו למחוזות נושנים שהיו ואינם, או בעצם ישנם כאן ועכשיו.
אם אתם כבר באיזור העיר העתיקה, אל תמהרו חזרה לבית המלון. עשו טיול רגלי ברובע הארמני, ברובע הנוצרי, כנסיית הקבר. שם תוכלו לראות מאות תיירים נוצריים שבאו מרחוק מאוד כדי לחוות את דרכו האחרונה של נביאם הצלוב, ויה דה לה רוזה – דרך הייסורים. לא תאמינו לאילו מדינות הגיעה הנצרות.
אם לא התחברתם לשוק או לכנסייה, בואו לספוג קצת תרבות. מוזיאון ישראל בירושלים בהחלט עונה על הדרישה הזו. כאן כל אחד מוצא עניין, החל מספרים יהודיים עתיקים המוצגים במוזיאון ועד אומנות יפנית מודרנית.
טיול של שמחה, חוויה של רוחניות, נתחבר לשורשים.
כאן התחיל הכל, בירושלים בהר המוריה נמצאת אבן השתייה – אבן היסוד ש"ממנה הושתה העולם". על אבן זאת התרחשה גם עקידת יצחק והבטחת אלוהים את הארץ לאברהם וזרעו, כאן הקים שלמה המלך את בית המקדש ובו על אותה האבן שכן ארון הקודש עם לוחות הברית. כל סודות הבריאה והתנ"ך קורנים מהעיר העתיקה ומשכו לאורך כל הדורות לכאן את חכמי הקבלה אשר פעלו פה בכדי להתקרב אל השכינה ולפרוץ את גבולות הידע.
ירושלים של מעלה: נצא לגלות את ירושלים הרוחנית, מה הוא הסוד שמושך מספר כה רב של אנשים לכאן מכל העולם. בין חומות העיר העתיקה, נתחיל את סייורנו ברובע היהודי, נפגוש אנשי רוח שוויתרו על חיי החומר ועוסקים כל חייהם בלימוד, אפשר לבקר בגלריות שם נראה ציירים שמציירים לפי סימבוליקה קבלית. קבר רבי יהודה אשלג "בעל הסולם" אשר פרושו לספר הזוהר פתח את עולם הקבלה לעולם כולו. נבקר במכון המקדש המכיל דגמים של המקדש והמשכן המבטאים בצורתם את מעשה הבריאה ואת העולמות העליונים. תצפית מהר הזייתים, נבקר בבית הקברות היהודי לתצפית יפיפיה על כל ירושלים, פה קבורים קבליסטים חשובים רבים: הרמב"ן, האר"י הרש"ש.
נמשיך לקבר דוד המלך בהר ציון עם סמל מגן דוד.
נסיים את ה טיול בירושלים בבית כנסת תפארת ישראל שם אפשר ללמוד על הופעת החסידות, ועל שמחה חבד"ניקים בחוצות העיר העתיקה.